**Podmienky propagačnej súťaže**

**„Vyhrajte vouchery na cestu po bratislavských vínnych pivniciach“ (ďalej tiež "súťaž ")**

**1. Usporiadateľ**

1. Súťaž organizuje spoločnosť NIVEL PLUS s.r.o., so sídlom Ivanská cesta 2D, 821 04 Bratislava, IČO: 35712058, DIČ: 2020218695, IČ DPH: SK2020218695, zapísaná v obchodnom registri Okresného súdu Bratislava I, oddiel: Sro, vložka č. 14140/B, ktorá vydáva Bratislavské noviny a zabezpečuje chod spravodajského portálu www.banoviny.sk (ďalej aj „periodikum“).

**2. Termín a miesto trvania súťaže**

1. Súťaž prebieha v období od 20.10.2018 do 22.10.2018 vrátane na území Slovenskej republiky, a tona webovej stránke [www.banoviny.sk](http://www.banoviny.sk), kde sú zverejnené aj informácie o súťaži.

**3. Účastníci súťaže**

1. Súťaže sa môže zúčastniť každá fyzická a právnická osoba staršia ako 18 rokov (ďalej tiež „účastník“).
2. Súťaže sa nemôžu zúčastniť zamestnanci a rodinní príslušníci zamestnancov usporiadateľa a ďalších spoločností, ktoré sa podieľajú na tejto súťaži, ani osoby im blízke.

**4. Podmienky účasti na súťaži**

1. Do súťaže bude zaradený každý účastník, ktorý správne odpovie na súťažnú otázku: „Cez ktoré mestské časti Bratislavy bude počas podujatia premávať bezplatná kyvadlová doprava?“ a vyplní formulár spolu so svojimi kontaktnými údajmi (meno, priezvisko, telefonický a emailový kontakt) do 22.10.2018 vrátane na webovom portáli www.banoviny.sk.
2. Vyžrebovaný výherca bude o výhre informovaný formou emailu alebo telefonicky, ktorý uviedol
v kontaktnom formulári na webe www.banoviny.sk do dvoch pracovných dní od vyhodnotenia súťaže a po skončení súťaže jeho meno zverejníme na webstránke www.banoviny.sk.

**5. Výhra**

1. V súťaži sa hrá celkovo o 4 výhry: 4 x voucher na prezentáciu vinárov „Po bratislavských vínnych pivniciach“ v termíne 26.-27.10.2018 v celkovej hodnote 140 € s Dph.
2. Vyhodnotenie súťaže sa uskutoční dňa 23.10.2018. V prípade, že si výherca neprevezme/nepotvrdí prevzatie výhry, nebude ju akceptovať alebo bude nezastihnuteľný do dvoch pracovných dní od žrebovania, jeho výhra prepadá a nie je možné si ju ďalej nárokovať.
3. Výhra bude výhercovi odovzdaná podľa poslaných pokynov na MÚ MČ Bratislava Rača v termíne 24.10.2018 od 8-17 h, resp. po ďalšej dohode s výhercom.
4. **Ďalšie podmienky**
	1. Výhry budú doručené poštou, kuriérom alebo osobným odberom. Usporiadateľ nezodpovedá za nedoručené, poštovým podnikom poškodené alebo stratené zásielky s výhrou. Vymáhanie účasti alebo výhry v súťaži súdnou cestou je vylúčené, rovnako ako vyplatenie výhier v hotovosti či ich výmena za iné výhry. Rovnako nie je možné reklamovať vady predmetu výhry. Účastník súťaže bude vylúčený v prípade, ak usporiadateľ zistí alebo bude mať oprávnené podozrenie zo spáchania podvodného alebo nekalého konania zo strany niektorého z účastníkov či inej osoby, ktorá dopomohla danému účastníkovi k získaniu výhry.
	2. Usporiadateľ si vyhradzuje právo súťaž zrušiť, prípadne upraviť jej pravidlá a podmienky po celý čas jej trvania, a to bez udania dôvodov a stanovenia náhrady. Takéto rozhodnutie je účinné odo dňa jeho uverejnenia na webových stránkach a/alebo v tlačených periodikách usporiadateľa.
	3. Súťaž je propagačnou súťažou, ktorá nie je hazardnou hrou podľa zákona č. 171/2005 Z. z. o hazardných hrách a o zmene a doplnení niektorých zákonov v znení neskorších právnych predpisov
	4. Usporiadateľ súťaže nezodpovedá za škody vzniknuté v dôsledku poskytnutia nesprávnych údajov zo strany účastníka súťaže alebo neprevzatím výhry vyžrebovaným výhercom.
	5. Výhra v súťaži je predmetom dane z príjmov v zmysle § 8 ods. 1 písm. i) zákona č. 595/2003 Z. z. o dani z príjmov v znení neskorších predpisov; daň hradí výherca súťaže, s výnimkou výhry v hodnote neprevyšujúcej sumu 350 eur (tristopäťdesiat eur), ktorá je v súlade s § 9 ods. 2 písm. m) zákona o dani z príjmov oslobodená od dane. Ak hodnota výhry presiahne sumu 350 eur (tristopäťdesiat eur), do základu dane daňovníka sa zahrnú len príjmy presahujúce sumu 350 eur. Hodnotu výhry oznámi usporiadateľ výhercovi najneskôr pri prevzatí výhry.

V Bratislave, dňa 15.10.2018